ກຳລັງສະໜັບສະໜູນ ລັດຖະບານອີຣັກ ສືບຕໍ່​​ບຸກ​ໂຈມຕີ​ ຢູ່​​ແຂວງ Anbar.
ນາຍົກລັດຖະມົນຕີອີຣັກ ທ່ານ Haider al-Abadi ​ກ່າວ​ວ່າ ​ເມືອງ Ramadi ຈະ​ຖືກ​ຍຶດເອົາ​ຄືນ​ມາ​ ​ແລະ​ທ່ານ​ມີ​ຄວາມ​ໝັ້ນ​ໃຈ​ໃນ​ຄວາມ​ສາມາດ​​ກຳລັງທະຫານ​​ອີຣັກ.
ກຳລັງສະໜັບສະໜູນລັດຖະບານຢູ່ໃນອີຣັກ ຍັງສືບຕໍ່ໃນວັນພຸດ ມື້ນີ້ການເລີ້ມບຸກໂຈມຕີຄັ້ງໃໝ່ເພື່ອລົບກວນກຸ່ມລັດອິສລາມຢູ່ໃນ ແຂວງ Anbar ທະຫານ ແລະພວກທະຫານບ້ານ ກຳລັງເນັ້ນໜັກໃສ່ເຂດຕ່າງໆ ຢູ່ນອກເມືອງ Ramadi ຊຶ່ງເປັນເມືອງຫຼວງຂອງແຂວງ ໃນຄວາມ ພະຍາຍາມຕັດເສັ້ນທາງຂົນສົ່ງ ກ່ອນບຸກເຂົ້າໄປໃນໂຕເມືອງ ການປະຕິບັດງານໄດ້ເລີ້ມຂຶ້ນໃນວັນອັງຄານວານນີ້ ໂດຍການ ສະໜັບສະໜູນເທື່ອໃໝ່ຈາກສະຫະລັດ ໃນຂະນະທີທຳນຽບ ຂາວ ໃຫ້ຢືນຢັນໃນຄວາມໝັ້ນໝາຍ ຕໍ່ກຳລັງອີຣັກຫລັງຈາກ ການໃຫ້ຄວາມເຫັນຂອງລັດຖະມົນຕີປ້ອງກັນປະເທດ ທ່ານ Ash Carter ທີ່ໄດ້ຕັ້ງຄຳຖາມ ກ່ຽວກັບຄວາມເດັດດ່ຽວ ໃນການສູ້ລົບ ຂອງທະຫານອີຣັກ ໂຄສົກທຳນຽບຂາວ ທ່ານ Josh Earnest ກ່າວວ່າ ສະຫະລັດ ຈະເຮັດໃຫ້ເປັນທີ່ແນ ນອນວ່າ ທະຫານອີຣັກມີອຸບປະກອນທີ່ເຂົາເຈົ້າຕ້ອງການ ຮວມທັງອາວຸດຕ້ານລົດຖັງ ທີ່ໄດ້ຮັບຜົນສຳເລັດຢ່າງສູງ ໃນການທຳລາຍລະເບີດລົດນັ້ນ ທ່ານ Earnest ຍັງກ່າວວ່າ ສະຫະລັດ ເຊື່ອວ່າການສູ້ລົບຢູ່ໃນເມືອງ Ramadi ຈະຕ້ອງ ການກຳລັງທີ່ປະກອບດ້ວຍຫລາຍສາສະໜາເພື່ອຈະເປັນຜົນສຳເລັດໄດ້ ທ່ານ Earnest ກ່າວວ່າ “ແລະເຫດຜົນກໍຄືວ່າ ອີຣັກເປັນປະເທດທີ່ມີຫລາກ ຫຼາຍສາ ສະໜາ ແລະເຂົ້າເຈົ້າຈະຕ້ອງການທຸກໆພາກສ່ວນທີ່ແຕກຕ່າງກັນນັ້ນ ເພື່ອປະເຊີນໜ້າ ກັບການຂົ່ມຂູ່ໂດຍສະເພາະເຈາະຈົງ ແລະມັນຈະຕ້ອງການກຳລັງຮັກສາຄວາມປອດໄພ ທີ່ປະກອບດ້ວຍຫຼາຍສາສະໜາ ໃນການຕໍ່ສູ້ກັບກຸ່ມລັດອິສລາມ ຫຼື ISIL ແລະບໍ່ພຽງແຕ່ ຂັບໄລ່ກຸ່ມ ISIL ອອກໄປຈາກປະເທດເທົ່ານັ້ນ ແຕ່ຍັງປ້ອງກັນພື້ນທີ່ໆຍຶດມາໄດ້ ນຳດ້ວຍ ” ທ່ານ Ernest ກ່າວວ່າ ຍຸດທະສາດນີ້ໄດ້ຜົນດີ ເວລາກຳລັງທະຫານອີຣັກຍຶດ ເອົາເມືອງ Tikrit ທີ່ສຳຄັນ ຄືນມາຈາກກຸ່ມລັດອິສລາມ ກໍາລັງທີ່ປະກອບດ້ວຍ ຫຼາຍສາສະໜາ ພາຍ ໃຕ້ການບັນຊາການຂອງສູນກາງອີຣັກ ທີ່ສະໜັບສະໜຸນໂດຍການໂຈມຕີທາງອາກາດ ຂອງແນວໂຮມພາຍໃຕ້ການນຳພາຂອງສະຫະລັດ ນາຍົກລັດຖະມົນຕີອີຣັກ ທ່ານ Haider al-Abadi ໄດ້ກ່າວວ່າ ເມືອງ Ramadi ຈະຖືກ ຍຶດເອົາຄືນມາໃນອີກບໍ່ເທົ່າໃດມື້ ແລະທ່ານມີຄວາມໝັ້ນໃຈໃນຄວາມສາມາດທະຫານ ຂອງທ່ານ ເແຂວງ Anbar ເປັນເຂດທະເລຊາຍທີ່ກວ້າງໃຫຍ່ ຍາວຢຽດຈາກພາກຕາເວັນຕົກຂອງ ນະຄອນ Bagdad ໄປຫາຊາຍແດນຂອງອີຣັກ ຕິດກັບຈໍແດນ ຊິີເຣຍ ແລະຊາອຸດີ ອາ ຣາເບຍ ລັດອິສລາມ ໄດ້ຄວບຄຸມເອົາສ່ວນໃຫຍ່ຂອງເແຂວງ Anbar ນັບຕັ້ງແຕ່ປີກາຍ ນີ້ ຮວມທັງເມືອງ Fallujah